da da da da da da sv da en da da da da da da da en da en en
Vertigofører opmuntringen, mens fætter Zameer Khan til prøvetræning i Warwickshire - Svanholm Cricketklub
Tirsdag d. 21. maj 2013 kl. 07:18 af Henrik Pfaff
Førsteholdets score mod Skanderborg var særdeles rosværdig, men kastningen til gengæld sjældent ret så impotent. Vores hjemvendte Zameer Kahn (41) lagde godt ud sammen med Basit Javed (38), der nu synes at have etableret sig som åbner. To halve centuries i form af bidrag fra Tarandit Singh fulgte. Scoringen gik desværre lidt i stå, men Sair Anjum (29) fik sat skub i det til sidst.
Tarandit Singh i action
233/6 kunne lyde godt, men straks fra starten virkede det som et par af hovedkasterne havde fået benene forkert ud af sengen. At kaste i offsiden på en lefthander som Frederik Klokker forekom dem umuligt, så de fodrede ham på benene, hvis de ikke hældte bolden udenom (32 ekstra.). Klokker scorede 117 not out og Skanderborg passerede på 44 overe.
Zameer er, når disse linjer læses, taget til England på prøveophold hos Søren Vestergårds gamle countyWarwickshire. Countyklubben fik øje på ham, da han spillede i Birmingham league for nylig og ville absolut have ham over og kikke på ham.
2. holdets kamp mod Albertslund endte efter en dagslang venten en regnfuld pinsesøndag i en twenty/20 og det var Albertslund bedre til end os og de vandt 122-90.
2. holdet på regnverjsarbejde
Så hjalp det ikke meget, at Bobby Malik i en træningskamp dagen før mod Taastrup havde scoret sit første century. Det er, når det gælder, der skal præsteres.
Pinsens opmuntring kom fra et af vore skjulte talenter. Han er vertigofører i Tivoli- så derfor spiller han sjældent, når der er brug for ham. Man har jo weekendvagter i den have.
”Hvad er vertigo”, spørger den videbegærlige læser. Det er sådan nogle flyvere, der hænger på nogle opsatser og som hvinende ungdom betaler en utrolig masse penge for at flyve rundt i med hovederne op og ned. Bilal Khan er i øvrigt også fætter til Zameer Khan, så den familie har det i blodet. Altså cricket.
Den gode Khan, der begyndte at spille sidste år, spillede for vores 3. hold 2. pinsedag på Svanholm Park, hvor han lavede 72 inkl. fem seksere. Nogenlunde det samme som hans debut mod samme modstander. Sidste år kunne han ikke kaste, Det har han lært til i år, og han snuppede 4 gærder for 15, da 3. holdet som det eneste vandt – med cifrene 184-136 i en 30 overes kamp.